لقضية ليلهامر كاتعني بيها لقتيلة لي وقعات ف يوليوز ليلهامر نورفيج أحمد بوشيخي سرباي مغريبي نورفيجي خو شيكو بوشيخي ديال جيبسي كين لي دارتها لموصاد إطار عملية غضب رب لموخابارات لإسرائيلية سحابليهم هو علي حسن سلامة زعيم ديال منضمة أيلول لكحل لي مسؤولة على لقتيلة ديال لعاب لؤلمبية ميونيخ ستة من خمسطاش لعميل لموصاد شاركو فهاد لعملية شداتهم سلطات نورفيج تحكم عليهم هاد لقضية طيحات من سمعة ديال لموصاد سلامة لحقيقي قتلاتو لموخابارات إسرائيل حتال سياق من بعد لقتيلة ديال لعاب لؤلمبية ميونيخ ف لي مات فيها حضاش لعايبي إسرائيلي لوزيرة لولا إسرائيل ولدا ماير عطات ضو لخضر باش تدار عملية غضب رب باش يتقتلو ناس لي كانو مور ديك لقتيلة علي حسن سلامة زعيم ديال منضمة أيلول لكحل مسؤول ديال لقوة كان من بين لوحدين لي لموصاد خاصها تصفيهم تتبع لقتيلة فيوليوز لموصاد سحابليها لقات لأتر سلامة مورما تبعات واحد لجازائيري كمال بنامان لي حسباتو بلي راه وسيط ديال أيلول لكحل هاد لخر مشا ليلهامر من جونيف لموخابارات لإسرائيلية سحابليها بلي راه غادي يتلاقا سلامة بتخبية فديك لمدينة نورفيجية صغيرة خمسطاش لعميل تصافطو لتما من بينهم لمدير لعام لموصاد زفي زامير مدير لعملية ميكايل هراري ف يوليوز سحابليهم سلامة هو بوشيخي حيت لجازائيري لي تابعينو بدا يهضر معاه هاد سرباي لمغريبي نورفيجي تولد ف أبريل هو لخو لكبير شيكو بوشيخي لي هو من لمؤسسين جيبسي كين كان عايش ليلهامر هادي تسع سنين مزوج بنورفيجية سميتها طوريل لارسن لي كانت حاملة ببنتهم أحمد ماكانتش عندو علاقة لمونضامات لفيليسطينية لغد ليه فليل بوشيخي مراتو لحاملة كانو راجعين من سينيما واحد طوموبيلة صايينها إسرائيليين وقفات حدا دار ديالهم جوج منهم تيراو على بوشيخي لمرة بسلاح كاليبر قدام مراتو هربو موراها بزبة من مسرح لجريمة فطوموبيل ديالهم ملي لبوليس نورفيجي جا لقاو بوشيخي مات لعواقب هاد لقتيلة أترات سكان ليلهامر حيت كانت أول جريمة دم وقعات لمدينة من هادي عام لإسرائيليين مافهموش لقضية مورما نشرات صحافة نورفيجية لخبار ستة لإسرائيليين شدهوم لبوليس بتهمة لقتيلة وحدا من لي خدامين لموصاد سيلفيا رافايل ستعلملات باسبور كانادي بسميت باطريسيا روكسبورو لي كاينة بصح تسرق ليها باسبور ديالها موريال جوج من ناس لموصاد لي شاركو لقتيلة دان إرت ماريان لادنيكوف كانو كراو طوموبيل بسميتهم لحقيقية تشدو هوما غاديين يردو طوموبيل ماطار ؤصلو مور ستينطاق هاد جوج عطاو للبوليس لادريسة ديال واحد دار فين كاينين ربعة ديال لمخبرين إسرائيليين من بينهم سيلفيا رافايل لي كانت وحدا من لعناصر لمهمة لموصاد تحكم عليها بتهمة لقتيلة فهاد لقضية سلامة لحقيقي لخر قتلاتو لموصاد بيروت ف ف لحوكومة إسرائيل صرفات واحد تعويض لعائيلة بوشيخي والاكين ماعتارفاتش لجريمة خمسة من لمخبرين دغيا خرجو من لحبس سيلفيا رافايل من بعد شي أعوام لحبس تعطاتها حرية مسبقة مورما تدخل لموحامي ديالها أنايوس شوت لي تزوج بيها من بعد عيون لكلام تصنيف سياسة تصنيف جريمة